<classify> Stars ilicheza na Zambia Shepolopolo Ijumaa iliyopita kwenye Uwanja wa Taifa Dar es Salaam na kufungwa mabao 3-2, lakini imefuzu fainali za michuano hiyo kwa vile ilishinda 4-2 katika mechi ya kwanza iliyochezwa Lusaka Machi 22 mwaka huu, na hivyo kufuzu michuano hiyo kwa ushindi wa jumla ya mabao 6-5.Wakizungumza na gazeti hili kwa nyakati tofauti saa chache kabla ya kuvunja kambi juzi, wachezaji hao walisema kuwa wamehuzunika kupoteza mechi hiyo, licha ya kufuzu.Mimi naomba viongozi wetu watuombee msamaha kwa rais Malinzi na Watanzania kwa kitendo chetu cha kufungwa, haikuwa nia yetu wote tulipanga kushinda, lakini matokeo ya mpira ndio kama ilivyokuwa naomba hayo tuyasahau tuangalie ya mbele, alisema beki Fatuma Salum huku akilengwa machozi.Naye mshambuliaji Asha Rashid aliomba msamaha kwa Watanzania na rais wa TFF lakini akisisitiza kuungwa mkono kwa ajili ya kushiriki fainali zitakazofanyika Congo Brazzaville Septemba mwaka huu.Ni kweli tumefungwa lakini tumefuzu fainali, tunaomba tuungwe mkono ili tufanye vizuri kwenye michezo ya fainali na kuipeperusha vema bendera yetu ya taifa, alisema.Akizungumza na wachezaji wakati akivunja kambi, kocha mkuu wa timu hiyo Rogassian Kaijage aliwataka wachezaji hao kujitunza muda wote watakaokuwa majumbani.Nataka mjitunze na mazoezi, sitaki mtu arudi kambini hapa aongezeke kilo kumi, ukiongezeka kilo kumi utakuwa umejiondoa mwenyewe kwenye timu, alisema.Tanzania imefuzu michuano ambapo imeungana na timu za Congo Brazzaville wenyeji, Ivory Coast na Nigeria.Hii ni mara ya pili kwa timu hiyo kufuzu michuano hiyo, ilishiriki kwa mara ya kwanza mwaka 2011 ilipofanyika Maputo, Msumbiji na ubingwa kuchukuliwa na Cameroon, Ghana ikishika nafasi ya pili na Algeria ya tatu. Tanzania iliishia kwenye makundi.  <topic>: MICHEZO 